als_Latn dik_Latn sag_Latn
E keni vënë re? Statujat e ushtarëve grekë gjithmonë e kanë penisin të vogël. A ka një motiv? Sigurisht që po, pasi një organ gjenital i vogël, në kushtet e mungesës së ereksionit, lidhet nga skulptorët e lashtë grekë me vetëkontrollin, një ndër virtytet më të mëdha të një ushtari.
Në të kundërt, një penis i madh simbolizonte paaftësinë për të kontrolluar emocionet dhe veprimin në kushtet e gjaknxehtësisë. Këtë e konfirmon edhe Andrew Lear, profesor i antikitetit grek në Harvard, Columbia dhe New York University.
Heronjtë, zotat dhe sportistët ishin gjithmonë me penis të vogël, si për të thënë se kishin aftësinë për të kontrolluar pjesën e tyre “kafshërore”. Për personat e tjerë, ndaj të cilëve bëhej një propagandë sulmuese, pikturoheshin me penis në kushtet e ereksionit.
Teoria e Lear konfirmohet edhe nga studiues të tjerë. “Njeriu ideal në Greqi ishte racional, autoritar dhe intelektual”, shkruan historiania Ellen Oredsson. “Sigurisht që mund të bënte shumë seks, por kjo nuk ishte e lidhur me madhësinë e penisit. Por përmasat e vogëla tregonin se ishte i ftohtë dhe racional.”/Tiranapost.al
als_Latn als_Latn als_Latn als_Latn